संयुक्त राष्ट्रसंघीय विकास कार्यक्रमअन्तर्गतको साना अनुदान कार्यक्रमले मातृभूमि चुल्हो उद्योगलाई ललितपुरका १ हजार घरमा चुल्हो बनाउन भन्दै ३७ हजार ५ सय अमेरिकी डलर अनुदान दिएको थियो । सामान्यभन्दा केहीमात्र फरक भए पनि यो चुल्होको प्रयोगले ७० प्रतिशत दाउरा बचत गर्न सकिने चुल्होका अनुसन्धानकर्ता मधुकर केसी बताउँछन् । “यो चुल्हो प्रयोगमा आएपछि घर नै अस्पताल जस्तै भएको छ, राज्यले एउटा सिलिन्डरमा दिने अनुदान एउटा चुल्हो बनाउनमात्रै दियो भने राज्यलाई सबैतिरबाट फाइदा हुनसक्छ,” उनले भने ।
